Használt hangszerek

# Szoftvertesztelés – döntési tábla

***Forgatókönyv:*** *Egy használt hangszerekkel foglalkozó weboldalon bárki tud egy felhasználóként vagy vendégként használt hangszereket eladni és vásárolni. Azok, akik használják az oldalt, különböző bónuszokban részesülhetnek. A regisztrált felhasználók (tehát nem vendégek) a termék feltöltésének árából 30%-os kedvezményt kapnak minden feltöltésnél. Emellett a regisztrált felhasználók minden tizedik feltöltés során további 10%-os kedvezményben részesülnek. A feltöltés során az eladók 5 képet tölthetnek fel további költség nélkül, ha ennél többet szeretnének feltölteni, akkor a feltöltés eredeti ára mellett az ár további 15%-át ki kell fizetniük (ez regisztrált felhasználókra és vendégekre egyaránt vonatkozik). A kedvezmények és jutalékok összevonhatók.*

**Döntési tábla elkészítése:**

A kedvezménytípusok a következők: a regisztrált felhasználók kedvezménye, feltöltött képek száma, és hogy ez lesz-e a feltöltő 10. feltöltése.

Így három feltétellel és nyolc oszloppal az alábbi döntési táblát tudjuk elkészíteni:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Esetek (bemenetek)** | **1.** | **2.** | **3.** | **4.** | **5.** | **6.** | **7.** | **8.** |
| Regisztrált felhasználóról van szó? | Igen | Igen | Igen | Igen | Nem | Nem | Nem | Nem |
| 5-nél képet töltött fel? | Igen | Igen | Nem | Nem | Igen | Igen | Nem | Nem |
| 10. feltöltés? | Igen | Nem | Igen | Nem | Igen | Nem | Igen | Nem |
| **Hatások (kimenetek)** | --------- | --------- | --------- | --------- | --------- | --------- | -------- | -------- |
| Kedvezmény(%)  [a negatív előjel a további költségeket jelenti] | 25% | 15% | 40% | 30% | -15% | -15% | 0% | 0% |

A táblázatból jól látszódik, hogy az 5. és 6. szabálynak ugyanaz a kimenete/hatása (-15%). Ez azt jelenti, hogy ezen szabályokban a 3. eset (vagyis 10. feltöltés vagy sem) valójában nem számít, mivel ha egy felhasználó nincs regisztrálva, akkor nem lehet nyomon követni az összes feltöltések számát. Ezek a szabályok tehát összevonhatók egy oszlopba, ahol a harmadik eset szerepe lényegtelen. Ugyanezt megtehetjük a 7. és 8. szabálynál is, hiszen itt ugyanazzal találkozunk, mint az 5. és 6. szabály esetében annyi különbséggel, hogy itt más a második eset eredménye. Így egy racionalizált táblázatot kapunk, kevesebb oszloppal, ezzel pedig kevesebb tesztesettel. A tesztesetek számát azért csökkenthetjük, mert egyes tényezőknek nincsenek hatásuk az eredményre. Ha így teszünk, munkát és időt spórolhatunk. Természetesen egy alaposabb megközelítés esetében mindkét oszlophoz készítünk tesztesetet.

Ezen információk alapján el tudunk készíteni egy racionalizált döntési táblát, ahol a fent megfogalmazottak szerint 8 helyett csak 6 oszlopra van szükségünk, mivel az 5. és 6., valamint a 7. és 8. oszlopok összevonhatók.

A táblázat az alábbi módon néz ki:

|  |  |  |  |  |  |  |
| --- | --- | --- | --- | --- | --- | --- |
| **Esetek (bemenetek)** | **1.** | **2.** | **3.** | **4.** | **5.** | **7.** |
| Regisztrált felhasználóról van szó? | Igen | Igen | Igen | Igen | Nem | Nem |
| 5-nél több képet töltött fel? | Igen | Igen | Nem | Nem | Igen | Nem |
| 10. feltöltés? | Igen | Nem | Igen | Nem | -/- | -/- |
| **Hatások (kimenetek)** | ------------ | ------------- | ------------- | ------------- | ------------- | ----------- |
| Kedvezmény (%) [a negatív előjel a további költségeket jelenti] | 25% | 15% | 40% | 30% | -15% | 0% |

Emellett elkészítjük a táblázatból levezethető teszteseteket (A táblázat racionalizálása nélkül nyolc tesztesetre lenne szükségünk). A fenti táblázat segítségével az alábbi teszteseteket tudjuk elkészíteni:

|  |  |  |
| --- | --- | --- |
| **Tesztesetek száma** | **Bemenetek** | **Várt eredmény** |
| 1 | Hagymás Agamemnón regisztrált felhasználó a 10. furulyáját tölti fel, amiről 8 képet készített. | Az eladó 25%-os kedvezményt kap. |
| 2 | Palackos Eugén regisztrált felhasználóként először árusít az oldalon. A hegedűlyéhez 7 képet társított. | Eugén 15%-os kedvezményben részesül. |
| 3 | Alantos Korvusz, egy regisztrált felhasználó a 20. eladása során a régi zongoráját szeretné eladni, viszont csak 1 képet csatolt mellé. | Az árusító ilyenkor 40%-os engedményre tesz szert |
| 4 | A friss felhasználó Kolompár Orbán első hangszerét adja el, 4 képet készített róla. | A kedvezmény mértéke ez esetben 30% lesz. |
| 6 | Hollán Izolda vendégként szeretné eladni hangszerét. 12 képet töltött fel a hangszerről. | Izolda ez esetben a feltöltés ára mellett az eredeti ár 15%-át is fizetni köteles. |
| 7 | Czibók Bence viccesnek találja, hogy vendégként árusítaná baritonkűrtjét, amiről mindössze 3 képet készítene. | A feltöltéskor Bencének semmilyen kedvezmény nem jár. |